Anastazije I, bizantijski car
Anastazije I (latinski: Flavius Anastasius Dicorus Augustus; grčki: Ἀναστάσιος; 431 – 9. juli 518) bio je bizantijski car od 491. do 518. Ostao je upamćen kao pristalica jeretičkog monofizitskog  učenja i veliki reformator bizantijskog monetarnog i fiskalnog sistema. Tokom njegove vladavine, izgrađena su brojna utvrđenja na istočnoj granici carstva, uključujući i izgradnju Dara, uporišta čiji je cilj bio odbrana od perzijanaca. Također je izgrađen i dvorac u Draču, jedan od najvećih utvrđenih dvoraca na Jadranu.